  Виталий Пронин Егитъёс веразы асьсэ проектъёссы сярысь, гурт удыс, экономика, тазалыкез утён удысъёсъя но юанъёс сётъязы.Ижысь «Лифт» юртэ люкаськизы «Шунды» огазеяськонысь егитъёс: Ижын дышетскисьёсыз но, ёросъёсын улӥсьёсыз но. Нырысь ик, «Шунды» огазеяськонлэн тӧроез Алина Чернова мадиз огазеяськон, солэн валтӥсь проектъсыз сярысь, Правленилэн ёзчиез Мария Емельянова пыр-почгес вераз «Шундыкар» лагерь сярысь.Удмуртилэн Тӧроез юаз, кыӵе уксёен ортчытӥське та лагерь. Кызьы верамын вал, троссэ висъя Йӧскалык политикая министерство но Мугорез кыдатонъя, спортъя но егитъёсын ужан политикая министерство.- «Шундыкар» лагерь – со туж умой, но таӵе проектъёслы уксё мукет сямен шедьтоно.  Кылсярысь, крауфандинг амалэн, яке проектъёсты пӧртэм фондъёсы  ысъяса.  Кулэ потыны шуныт коркаысь, соку эшшо но паськытгес дунне усьтӥськоз, -  пусйиз Александр Бречалов.Со сяна, Александр Владимирович шуиз, презентация ӟечгес лэсьтоно, мерлыко бамъёсын огазеяськонлы ассэ яркытгес возьматоно шуыса.Пумиськон сярысь пыр-почгес лыдӟе "Удмурт дунне" газетлэн вуоно номерысьтыз.УД   